กินยาคุม28เม็ดแล้วแต่กินผิดเวลาบ้างบางวัน เมื่อวานมีอะไรกับแฟนก็เลยกินยาคุมฉุกเฉินร่วมด้วย. ประจำเดือนจะมาตอนที่กินยาคุม28เม็ดหมดหรือยังไงค่ะ
สวัสดีค่ะ หากได้ทานยาคุมกำเนิดอยู่แล้ว ไม่มีความจำเป็นต้องทานยาคุมฉุกเฉินร่วมไปด้วย ยกเว้นกรณีลืมทานยาตั้งแต่ 2 เม็ดขึ้นไป ส่วนการทานยาไม่ตรงเวลาในแต่ละวัน หากแตกต่างกันเพียงไม่กี่ชั่วโมง เช่น 1-4 ชั่วโมง ประสิทธิภาพในการคุมกำเนิดแทบไม่ลดลงไปจากเดิม จึงไม่มีความจำเป็นต้องทานยาคุมฉุกเฉินร่วมแต่อย่างใด การทานยาคุมฉุกเฉินไปนั้น อาจมีผลไปลดประสิทธิภาพของยาเม็ดคุมกำเนิดที่ทานอยู่ได้ค่ะโดยปกติ เมื่อทานยาคุมกำเนิดครบ 21 เม็ดที่เป็นเม็ดยาฮอร์โมนไปแล้วประมาณ 3-4 วัน ประจำเดือนควรจะมา ซึ่งเท่ากับว่าประจำเดือนควรจะมาในขณะทานเม็ดยาที่เป็นเม็ดแป้งเม็ดที่ 24-25 ค่ะ